पूर्वी अफ़ग़ानिस्तान में स्थित नांगरहर प्रांत के दूर बाबा ज़िले के एक घर में लोग  शादी का जश्न मना रहे थे तभी कुछ बंदूक़धारियों ने अंधाधुंध गोलियां चलानी शुरु कर दी.गोलीबारी में दुल्हा समेत कुल नौ लोग मारे गए.प्रांत के प्रवक्ता का कहना है कि दुल्हा, ज़िले के मुख्य प्रशासनिक अधिकारी का रिश्तेदार था.ज़िले के प्रशासनिक अधिकारी हमीशा गुल ने समाचार एजेंसी एएफ़पी को बताया कि जो लोग इन हमलों में मारे गए है उनमें दुल्हा, उनके पिता, एक भाई शामिल हैजिस समय इस घर पर बंदूक़धारियों ने गोलियां बरसाई वहां लगभग 20 लोग जश्न मना रहे थे.हमीशा गुल के अनुसार बंदूक़धारियों ने इस पार्टी में  से एक व्यक्ति को पकड़ लिया और कहने लगे कि वह 'अमरीका का जा़सूस' है.रिपोर्टों के अनुसार गोलीबारी के बाद वापस जाते हुए बंदूक़धारियों  ने घर और पास खड़ी एक गाड़ी को आग लगा दी.अभी तक किसी संगठन ने इस हमले की ज़िम्मेदारी नहीं ली है.